Document ID: 31992R1461

KOMISSION ASETUS (ETY) N:o 1461/92,
annettu 4 päivänä kesäkuuta 1992,
pähkinöitä ja johanneksenleipää koskevien neuvoston asetuksen (ETY) N:o 1035/72 II a osastossa tarkoitettujen erityisten toimenpiteiden soveltamista koskevista yksityiskohtaisista säännöistä annetun asetuksen (ETY) N:o 2159/89 muuttamisesta viidennen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1156/92(2), ja erityisesti sen 14 g artiklan,
ottaa huomioon 20 päivänä maaliskuuta 1989 annetun tuottajajärjestöjen perustamiseen tarkoitetun kiinteän lisätuen määrästä sekä laadun ja kaupan pitämisen parantamiseen pähkinöiden ja johanneksenleivän alalla tarkoitetun tuen enimmäismäärästä annetun neuvoston asetuksen (ETY) N:o 790/89(3), sellaisena kuin se on viimeksi muutettuna asetuksella (ETY) N:o 832/92(4), ja erityisesti sen 2 artiklan,
sekä katsoo, että
asetuksen (ETY) N:o 790/89 muuttamisesta annetussa asetuksessa (ETY) N:o 832/92 säädetään, että tietyillä edellytyksillä pähkinöiden tuottajajärjestöille myönnettävä lisätuki voidaan laskea niiden tuotemäärien perusteella, joita tuottajajärjestöt pitävät kaupan niiden erityisen tunnustamisen päivämäärää seuraavan toisen markkinointivuoden aikana; tästä on aiheellista tehdä johtopäätökset komission asetuksen (ETY) N:o 2159/89(5), sellaisena kuin se on muutettuna asetuksella (ETY) N:o 3746/91(6) asiaankuuluvien säännösten osalta, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2159/89 10 artiklan 2 kohtaan seuraava kappale:
"Sovellettaessa asetuksen (ETY) N:o 790/89 1 artiklan viimeistä kappaletta kaupan pidettävillä määrillä tarkoitetaan erityisen tunnustamisen päivämäärää seuraavan toisen markkinointivuoden aikana tosiasiallisesti myytyjä määriä."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä kesäkuuta 1992.

Labels: 17
19
6